Môže sa Condrosulf400 mg užívať aj počas horúceho leta pri problémoch s pigmentovými škvrnami?
Pekný deň, užívam Condrosulf400 mg, môže sa prosím vás užívať aj cez horúce leto, mám problém s pigmentovymi škvrnami. Ďakujem
Dobrý deň.
Ďakujeme za Vašu otázku.
Tvorba pigmentových škvŕn nebola počas užívania lieku Condrosulf doposiaľ pozorovaná. Z tohto dôvodu sa zhrošenie pigmentácie pleti nepredpokladá ani pri užívaní lieku počas letných mesiacov.
Pigmentové škvrny sú malé oblasti s nepravidelným sfarbením kože (do béžova alebo tmavohneda), ktoré sa objavujú najmä na tvári, v dekolte alebo na rukách. Na rozdiel od materských znamienok nie sú vystúpené. Vznikajú nadmerným pôsobením slnka a u existujúcich škvrn sa intenzita ich zafarbenia zvýšuje nadmerným vystavovaním sa slnečnému žiareniu. Rizikovým faktorom je aj vyšší vek, hormonálna terapia alebo akné. Základom starostlivosti o pokožku a prevencia pred vznikom pigmentových škvrn je denné používanie prípravkov s ochranným faktorom minimálne SPF 30. Vhodnou voľbou je napríklad
Eucerin SUN PIGMENT CONTROL SPF 50+
. Je vhodný na všetky typy pleti a pomáha predchádzať hyperpigmentácii pleti vplyvom slnečného žiarenia. Prípravok súčasne účinne redukuje pigmentové škvrny a bráni ich opätovnému výskytu.
Prajem pekný zvyšok dňa.
S pozdravom
Mgr. Barbora Bičanovská